钦定古今图书集成/理学汇编/文学典/第111卷 > 徐桂
## 钦定古今图书集成/理学汇编/文学典/第111卷 > 徐桂

“按《列朝诗集》，桂字茂吴，吴人，徙家武林。万历丁丑进
士，除袁州府推官，恃才自放，坐计吏斥免。四明屠长
卿、秀水冯开之，与茂吴同榜，皆失官家居，扁舟白袷，
往来吴越间。长卿负才敏捷，叉手击钵，时人皆逊避
之，独茂吴与之抗行，尤多咏物艳体之诗，留连唱酬
至数十百篇。茂吴为人，通敏好士，余为书生，茂吴数”
从人问讯，有“李邕识面”之语，余至今念之，不能置也。